'હરજાઇયાં' ગીત રાનીની વિજય માટેની યાદો અને પોતાનો પ્રેમ ખોવાયાનાં અફસોસ માટે છે. રાની પોતાના હનીમૂન પર એકલી જવા તૈયાર થઈ છે, પણ પ્લેન ટેક ઓફ કરે છે ત્યારે પણ વિજયની સાથેની પળો એનો પીછો નથી છોડતી, અને એ અફસોસ કરે છે કે જો એનો પ્રેમ ખોવાઈ જવાનો હતો તો એને મળ્યો જ શું કામ? રાની પોતાની જાતને ફોસલાવીને સમજાવાનો પ્રયત્ન કરી રહી છે. ગીતનાં શબ્દો આ બધા અર્થ સૂચવે છે. પેરિસની હોટેલમાં જ્યારે એ સ્યૂટકેસ ચડાવી શકતી નથી ત્યારે પણ આ ગીતની અંદર શબ્દો છે કે એનો ખભો એ ભારે બોજને ઉઠાવી નથી શકતો, એ સ્યૂટકેસ અને વિજયની યાદો પણ!